»De formodede svindlere ved, at der sidder en mand et sted, vist i Høje-Taastrup«.

Sådan lød Skats egen gengivelse af en henvendelse, som i sommeren 2015 forsøgte at advare Skat om, at udenlandske svindlere havde slået et et kæmpehul i statskassen.

De ansvarlige i Skat vidste, hvem der blev hentydet til: en 67-årig nu tidligere HK-medarbejder hos Skat, som i dag er sigtet for at have medvirket til det gigantiske bedrageri med refusion af udbytteskat, som kostede de danske skatteydere mindst 12,4 milliarder kroner.